Pilotný projekt EU CSW-CERTEX úspešne uspokojil potrebu zabezpečiť vhodné digitálne prostredie pre všetky strany zapojené do medzinárodného obchodu, Tým, že poskytoval centralizované riešenie, zúčastnené členské štáty nemuseli tak nutne vyvíjať svoje vlastné riešenia, čo viedlo k úsporám z rozsahu. Automatizovaný postup overovania dodržiavania necolných regulačných požiadaviek má veľmi pozitívny vplyv na obchodné operácie, najmä na zníženie administratívnej záťaže, rovnaké zaobchádzanie s hospodárskymi subjektmi a boj proti podvodným činnostiam. Napriek úspešnosti pilotného projektu nemožno jeho želané účinky dosiahnuť bez účasti všetkých členských štátov. Vo viacerých nezúčastnených členských štátoch colné a partnerské príslušné orgány naďalej pracujú roztrieštene, čo je veľkou prekážkou pre účinný proces colného vybavenia tovaru. Situáciu ďalej komplikujú vznikajúce vnútroštátne iniciatívy centrálneho elektronického priečinka, ktoré zostávajú izolované a charakterizujú ich rôzne spôsoby vychádzajúce z úrovne existujúcej colnej architektúry IT, priorít a zo štruktúr nákladov. Existujúce problémy sa bez akcie EÚ pravdepodobne nezlepšia, a to najmä preto, že dotknuté regulačné požiadavky sa týkajú prepravy tovaru cez hranice, a preto sa musia plniť na úrovni EÚ.

3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

V súlade so zásadou proporcionality sa rozsah pôsobnosti tohto návrhu obmedzuje na necolné regulačné formality stanovené v právnych predpisoch EÚ, v prípade ktorých existuje elektronický systém EÚ na uchovávanie príslušných informácií požadovaných colnými orgánmi na overovanie dodržiavania príslušných opatrení. Prepojenie týchto systémov s vnútroštátnymi prostrediami centrálneho elektronického priečinka pre colníctvo prostredníctvom systému EU CSW-CERTEX a digitálne výmeny informácií stanovené v návrhu sú potrebné na zlepšenie a zabezpečenie konzistentného presadzovania týchto regulačných formalít v celej EÚ. Platí to najmä v prípade, keď sa v právnych predpisoch umožňuje rozdelenie povolených množstiev tovaru do viacerých colných vyhlásení, ktoré možno podať v celej EÚ, alebo sa zakazuje dovoz alebo vývoz tovaru podliehajúceho kvótam po dosiahnutí určitého stropu. Colné orgány síce musia overovať množstvá použité pri colnom konaní týkajúcom sa predchádzajúcich zásielok, manuálne kontroly sú však časovo náročné aj nedostatočne presné. Tieto problémy nemožno zlepšiť bez novej akcie EÚ, a to čiastočne aj preto, lebo súvisia s formalitami EÚ. Pravidlá stanovené v tomto návrhu, ktorých cieľom je harmonizácia vnútroštátnych prostredí centrálneho elektronického priečinka pre colníctvo, sú potrebné na dosiahnutie rovnakých podmienok pre hospodárske subjekty pri plnení dotknutých regulačných požiadaviek. Ako vyplýva z pracovného dokumentu útvarov Komisie o správe o posúdení vplyvu, náklady spojené s navrhovanými opatreniami sú úmerné politickým cieľom, ktoré sa majú dosiahnuť.

Akciou EÚ v tejto oblasti sa takisto zlepší fungovanie vnútorného trhu, a to posilnením a harmonizáciou presadzovania necolných požiadaviek EÚ, ktoré sa vzťahujú na medzinárodný obchod s tovarom, colnými orgánmi. To by prinieslo jasnú pridanú hodnotu pre súčinnosť medzi colnými orgánmi a partnerskými príslušnými orgánmi a hospodárskymi subjektmi. Zásah EÚ napokon povedie k pozitívnym hospodárskym vplyvom v podobe väčšej efektívnosti a uľahčenia obchodu, ako aj k sociálnym a environmentálnym prínosom vďaka zlepšenej koordinácii a riadeniu rizika na hraniciach. To povedie k lepšiemu dodržiavaniu a presadzovaniu necolných požiadaviek EÚ určených na ochranu verejného zdravia a bezpečnosti, pričom sa zvýši bezpečnosť a ochránia sa dobré životné podmienky zvierat a životné prostredie v celej EÚ.

Ciele návrhu možno lepšie dosiahnuť na úrovni EÚ z viacerých dôvodov. Centralizované riešenie (systém EU CSW-CERTEX) na uľahčenie digitálnej spolupráce a výmen informácií medzi vnútroštátnymi prostrediami centrálneho elektronického priečinka pre colníctvo a necolnými systémami Únie spolu so zvyšujúcou sa digitalizáciou necolných formalít Únie prinesie interoperabilitu colnej oblasti a iných ako colných oblastí, zníži administratívnu záťaž pre všetky dotknuté zainteresované strany a povedie k podstatným úsporám z rozsahu. Očakáva sa, že akcia EÚ bude takisto bezprostredne prospešná v súvislosti s regulačnými formalitami v prípadoch, keď množstvo povoleného tovaru možno rozdeliť medzi viaceré colné vyhlásenia, a to prostredníctvom zavedenia automatizovaného riadenia množstva na úrovni EÚ.

Na úrovni EÚ sa vytvárajú ďalšie súvisiace iniciatívy s cieľom maximalizovať rastový potenciál digitálnej ekonomiky v súlade so širšou víziou oznámenia Komisie o formovaní digitálnej budúcnosti Európy v snahe o presadenie digitálnej transformácie a interoperability verejných správ v celej Európe. Vo vykonávacom nariadení Komisie o systéme riadenia informácií pre úradné kontroly sa napríklad prostredie centrálneho elektronického priečinka EÚ pre colníctvo osobitne uvádza ako vhodný rámec spolupráce a plynulej výmeny informácií medzi colnými orgánmi a orgánmi verejnej správy zodpovednými za osvedčovanie dodržiavania regulačných požiadaviek, ktoré sa uplatňujú na oblasť politiky zdravia ľudí, zvierat a rastlín. V iných právnych aktoch sa prostredie centrálneho elektronického priečinka EÚ pre colníctvo uvádza ako možné rozhranie medzi existujúcimi systémami IT. Predovšetkým v nariadení (EÚ) 2019/1020 o dohľade nad trhom a súlade výrobkov sa uvádza dobrovoľné používanie prostredia centrálneho elektronického priečinka EÚ pre colníctvo na výmenu údajov medzi colnými orgánmi a orgánmi dohľadu nad trhom počas postupu colného konania. Tieto výmeny nepatria do rozsahu pôsobnosti tohto projektu, ktorý sa vzťahuje na povinné používanie systému EU CSW-CERTEX všetkými členskými štátmi.

Možnosti 1, 2, 6, 7 a 8ii sa ponechali na hĺbkovú analýzu na základe skríningu. V analýze vplyvu sa určili vplyvy podobnej povahy v prípade všetkých možností. Priame hospodárske vplyvy by predstavovali jednorazové náklady na zavedenie a opakované náklady, ako aj úspory z dôvodu zníženej administratívnej záťaže pre všetky dotknuté zainteresované strany. Zlepšením spolupráce a uľahčením výmeny informácií medzi orgánmi zodpovednými za colné vybavenie tovaru by sa takisto umožnilo zdokonalenie procesov riadenia rizika a znížil by sa počet prípadov podvodu a ľudského pochybenia. To by zasa viedlo k lepšiemu dodržiavaniu a presadzovaniu iných ako colných predpisov, ako aj k súvisiacim sociálnym a environmentálnym prínosom.

Posúdenie vplyvu vychádza z dôkazov zo širokej škály zdrojov, ktoré sa analyzovali pomocou zvyčajných metód sociálneho a hospodárskeho výskumu. Určilo sa osem možností politiky zaradených do troch širokých kategórií, z ktorých by bolo možné spojením zostaviť politickú voľbu:

K zberu údajov došlo zväčša v rámci projektovej skupiny programu Colníctvo 2020 s cieľom preskúmať možný rámec na vytvorenie prostredia centrálneho elektronického priečinka EÚ pre colníctvo vrátane právneho kontextu. Projektová skupina, ktorá začala fungovať v decembri 2016, sa naďalej pravidelne stretávala do júna 2019, pričom sa v nej spájali odborné znalosti zástupcov colných orgánov a oblasti IT z verejných správ 19 členských štátov a šiestich zástupcov odborových združení. Projektová skupina v zásade analyzovala a prerokúvala otázky a trendy súvisiace s koncepciou centrálneho elektronického priečinka na úrovni EÚ, ako aj na vnútroštátnej úrovni s cieľom posúdiť, aký rozdiel existuje medzi súčasnou situáciou, v ktorej sa nachádzajú správy a hospodárske subjekty, a výhľadom do budúcnosti. Okrem iných výsledkov projektová skupina úzko spolupracovala na zadefinovaní problému, politických cieľov a možností politiky, ktorým sa venovala pozornosť v rámci správy o posúdení vplyvu.

Vykonali sa rozsiahle verejné a cielené konzultačné činnosti, pričom údaje sa zužitkovali v správe o posúdení vplyvu. Verejná konzultácia sa konala od 9. októbra 2018 do 17. januára 2019. Dotazník bol k dispozícii online vo všetkých úradných jazykoch EÚ a pozostával z 24 otázok zameraných na profily respondentov, skúsenosti s cezhraničnými operáciami a názor na prípadné politické opatrenia. Súhrn konzultácie bol uverejnený na webovom sídle Europa. Z konzultácie vyplynula všeobecná zhoda, pokiaľ ide o existenciu a vážnosť zistených problémov, pričom respondenti uvítali možnosť akcie EÚ, vďaka ktorej by sa mali riešiť. Celkovo bolo prijatých 371 platných odpovedí, pričom väčšina respondentov predstavovala podniky. Potenciálne ciele novej iniciatívy považovalo za dôležité viac než 90 % respondentov. Vyjadrili sa očakávania, že všetky navrhované zmeny iniciované novou akciou EÚ budú mať veľmi pozitívny vplyv na obchodné operácie, najmä na zníženie administratívnej záťaže, rovnaké zaobchádzanie s hospodárskymi subjektmi a boj proti podvodným činnostiam.

S cieľom ďalšieho zosúladenia postupov dodržiavania požiadaviek a uľahčenia obchodu sa vnútroštátne prostredia centrálneho elektronického priečinka pre colníctvo stanú jednotným komunikačným kanálom, kde budú hospodárske subjekty plniť príslušné colné formality a osobitné necolné formality EÚ, ktoré sa vyžadujú na prepustenie tovaru do colných režimov. Tento mechanizmus uľahčenia hospodárskym subjektom umožní predkladať na jednom mieste colné údaje aj iné ako colné údaje EÚ, ktoré požadujú viaceré orgány zapojené do colného vybavenia tovaru. To povedie k zníženiu duplicity, skráteniu času a zníženiu nákladov, ktoré hospodárske subjekty potrebujú na zabezpečenie dodržiavania príslušných požiadaviek. Necolné formality EÚ, ktoré podliehajú tomuto osobitnému opatreniu zameranému na uľahčenie, sú podmnožinou zastrešujúcich formalít uvedených v prílohe, ktoré Komisia určí prostredníctvom vykonávacích aktov v nadväznosti na posúdenie súboru kritérií, ktoré majú význam z hľadiska uľahčenia obchodu, ako aj právnej a technickej uskutočniteľnosti. Vnútroštátne prostredia centrálneho elektronického priečinka pre colníctvo môžu slúžiť aj ako platformy na „koordináciu“ príslušných kontrol a poskytovať riešenie spoločného miesta kontroly v súlade s článkom 47 ods. 1 nariadenia (EÚ) č. 952/2013.

Osobné údaje vymieňané medzi vnútroštátnym prostredím centrálneho elektronického priečinka pre colníctvo a necolnými systémami EÚ sa budú v systéme EU CSW-CERTEX spracúvať bez uchovávania. Toto spracúvanie sa uskutoční na dva hlavné účely: zjednodušenie výmeny informácií medzi vnútroštátnymi prostrediami pre colníctvo a necolnými systémami EÚ a v prípade potreby uskutočnenie transformácie údajov s cieľom bezproblémového fungovania postupov v rámci colnej digitálnej oblasti a iných ako colných digitálnych oblastí. Medzi kategórie dotknutých osôb, pri ktorých sa vyžaduje spracúvanie osobných údajov, patria fyzické osoby vrátane oprávnených zamestnancov colných orgánov, partnerských príslušných orgánov alebo iných certifikovaných subjektov, ktorých údaje sa uvádzajú v colnom vyhlásení alebo v sprievodných dokladoch požadovaných na splnenie necolných formalít EÚ, na ktoré sa vzťahuje systém EU CSW-CERTEX. Do ďalšej kategórie dotknutých osôb patria zamestnanci Komisie a akíkoľvek poskytovatelia, ktorí sú tretími stranami a konajú v jej mene, zapojení do činností v oblasti prevádzky a údržby týkajúcich sa systému EU CSW-CERTEX. Komisia a členské štáty budú spoločnými prevádzkovateľmi v rámci spracúvania osobných údajov v systéme EU CSW CERTEX v súlade s nariadeniami (EÚ) 2016/679 a (EÚ) 2018/1725.

Komisia by mala do 31. decembra 2027 a potom každé tri roky predkladať Európskemu parlamentu a Rade správu o fungovaní prostredia centrálneho elektronického priečinka EÚ pre colníctvo vrátane celkového hodnotenia systému EU CSW-CERTEX. Vzhľadom na to, že určité aspekty digitálnej spolupráce v čase prvého hodnotenia ešte nebudú v plnej miere uplatniteľné, pozornosť sa zameria na vyhodnotenie pokroku, určenie oblastí, v ktorých možno dosiahnuť zlepšenie, a vypracovanie odporúčaní do budúcnosti. V druhom hodnotení sa uplatní súhrnnejší prístup. Komisia bude hodnotiť fungovanie prostredia centrálneho elektronického priečinka EÚ pre colníctvo so zreteľom na zlepšenú digitálnu spoluprácu medzi colnými orgánmi a partnerskými príslušnými orgánmi zapojenými do colného vybavenia tovaru s cieľom zabezpečiť zjednodušené postupy pre hospodárske subjekty a efektívne presadzovanie necolných formalít EÚ.

Komisia zabezpečí, aby sa zaviedli mechanizmy monitorovania a hodnotenia fungovania prostredia centrálneho elektronického priečinka EÚ pre colníctvo. Pravidelné monitorovanie bude čo najviac vychádzať zo zdrojov na úrovni EÚ, ako sú podrobné správy o výkonnosti colnej únie, ako aj výsledky a štatistiky činností systému EU CSW-CERTEX a IT. Na určenie toho, či bude možné použiť aj iné zdroje a do akej miery ich bude možné použiť, sa uskutočnia konzultácie s vnútroštátnymi colnými správami.

Každému hospodárskemu subjektu zapojenému do colných operácií sa pridelí číslo EORI ako identifikátor všetkých stykov s colnými orgánmi v EÚ. Komisia vedie centrálny systém EORI na uchovávanie údajov súvisiacich s EORI a zaobchádzanie s týmito údajmi. V záujme uľahčenia spolupráce medzi rôznymi orgánmi zapojenými do colného vybavenia tovaru sa partnerským príslušným orgánom udelí prístup do systému EORI na účely overovania. To znamená, že v kontexte formalít si môžu od hospodárskych subjektov vyžiadať číslo EORI a overiť ho v systéme EORI.

Komisia určí rámec harmonizácie a racionalizácie údajov s cieľom umožniť opätovné použitie údajov poskytnutých hospodárskymi subjektmi v súlade s tzv. zásadou len jedného ohlasovania. Konkrétnejšie vymedzí spoločné údajové prvky colného vyhlásenia a žiadosti o sprievodné doklady a určí ďalšie údajové prvky, ktoré sa vyžadujú iba v rámci iných ako colných predpisov EÚ. Na účely tohto nariadenia sa budú tieto prvky nazývať „súbor/súbory údajov partnerských príslušných orgánov“. Údaje z colného vyhlásenia a súbor/súbory údajov partnerských príslušných orgánov budú predstavovať integrované vyhlásenie, ktoré bude obsahovať všetky informácie spojené s colným konaním potrebné na splnenie príslušných colných formalít a necolných formalít EÚ. Okrem iných možností by tento efektívnejší prístup mohol umožniť hospodárskym subjektom, aby spoločne predkladali všetky údaje požadované na prepustenie tovaru do colného režimu. Z procesného a časového hľadiska to možno dosiahnuť v súlade s článkom 171 nariadenia (EÚ) č. 952/2013, v ktorom sa umožňuje, aby bolo colné vyhlásenie podané pred predložením tovaru. Podanie colného vyhlásenia spolu s príslušným súborom/príslušnými súbormi údajov partnerských príslušných orgánov znamená, že hospodársky subjekt súčasne navrhuje tovar do colného režimu a žiada o požadované sprievodné doklady.

V oddiele 2 sa stanovujú ďalšie ustanovenia, ktoré sa uplatňujú iba na podsúbor iných ako colných formalít EÚ, na ktoré sa vzťahuje systém EU CSW-CERTEX. Komisia by mala tento podsúbor určiť prostredníctvom posúdenia, či bol splnený súbor príslušných kritérií. Ďalšie opatrenia na uľahčenie si v prípade týchto osobitných formalít vyžadujú, aby sa vnútroštátne prostredia centrálneho elektronického priečinka pre colníctvo stali jednotným komunikačným kanálom, kde budú hospodárske subjekty plniť colné formality aj necolné formality EÚ. Týmto riešením sa zjednodušia postupy colného konania a budú sa riešiť kľúčové problémy, ako je potreba predkladať podobné informácie viacerým orgánom prostredníctvom viacerých systémov pre rovnakú prepravu tovaru. Hospodárske subjekty budú predovšetkým môcť predložiť všetky požadované údaje na prepustenie tovaru do colného režimu a dostať elektronickú spätnú väzbu od dotknutých regulačných orgánov na jednom mieste.

(4)Uľahčenie obchodu, ako aj bezpečnosť a ochrana sa týkajú všetkých orgánov zapojených do postupu colného vybavenia tovaru na hraniciach Únie. Vzhľadom na rýchly nárast objemu medzinárodného obchodu vzrástla aj potreba lepšej spolupráce medzi týmito orgánmi a ich lepšej koordinácie. Prebiehajúci postup digitalizácie umožňuje, aby sa táto situácia riešila efektívnejšie, a to prepojením systémov colných orgánov a partnerských príslušných orgánov a umožnením systematickej automatizovanej výmeny informácií medzi nimi. Súčasný rámec regulačného súladu ako taký nepostačuje na podporu účinnej interakcie medzi colnými orgánmi a partnerskými príslušnými orgánmi, ktorých systémy a postupy sa vyznačujú rozdrobenosťou a nadbytočnosťou. Úplne koordinovaný a efektívny postup colného vybavenia tovaru si vyžaduje efektívnejšie regulačné prostredie Únie pre medzinárodný obchod, s ktorým sú spojené dlhodobé prínosy pre Úniu aj jej obyvateľov vo všetkých oblastiach politiky.

(2)V súlade s článkom 4 ods. 6 rozhodnutia Európskeho parlamentu a Rady č. 70/2008/ES sa členské štáty a Komisia majú usilovať o zriadenie rámca služieb centrálneho elektronického priečinka a jeho uvedenie do prevádzky. Ako sa uvádza v záverečnej správe o hodnotení zavedenia elektronického colníctva v EÚ z 21. januára 2015, zatiaľ čo určité prvky tohto rozhodnutia sú naďalej veľmi relevantné, iné časti už boli prekonané alebo nie sú dosť konkrétne na to, aby podnietili a stimulovali ďalší pokrok, najmä pokiaľ ide o iniciatívu centrálneho elektronického priečinka. V nadväznosti na to sa závermi Rady zo 17. decembra 2014 o elektronickom colníctve a zavedení centrálneho elektronického priečinka v Európskej únii schválilo Benátske vyhlásenie z 15. októbra 2014 a Komisia bola vyzvaná, aby predložila návrh revízie rozhodnutia č. 70/2008/ES.

V prílohe k tomuto nariadeniu sa bude uvádzať zoznam necolných formalít EÚ, ktoré sa vyžadujú na účely medzinárodného obchodu s tovarom. Ich príslušné systémy budú prepojené so systémom EU CSW-CERTEX s cieľom výmeny informácií s vnútroštátnymi prostrediami centrálneho elektronického priečinka pre colníctvo. V tomto zozname sa budú uvádzať necolné systémy EÚ a príslušné platné právne predpisy EÚ, ktorými sa upravujú formality, na ktoré sa vzťahuje toto nariadenie. Tieto formality budú začlenené do prostredia centrálneho elektronického priečinka EÚ pre colníctvo prostredníctvom postupného vykonávania do 3. marca 2025. Prílohu možno zmeniť delegovanými aktmi, pričom Európsky parlament a Rada budú mať právo namietať.

(5)Akčný plán EÚ pre elektronickú verejnú správu na roky 2016 – 2020 uvedenom v oznámení Komisie z 19. apríla 2016 vyvíja snahu zvýšiť efektívnosť verejných služieb odstránením existujúcich digitálnych prekážok, znížením administratívnej záťaže a zlepšením kvality interakcií medzi vnútroštátnymi správami. V súlade s touto víziou a širšou snahou o zjednodušenie a digitalizáciu oznamovacích postupov v oblasti medzinárodného obchodu s tovarom Komisia vypracovala dobrovoľný pilotný projekt nazývaný centrálny elektronický priečinok Európskej únie pre colníctvo na výmenu osvedčení. V rámci tohto projektu sa colným orgánom umožňuje automaticky overovať dodržiavanie obmedzeného počtu necolných formalít, pričom sa umožňuje výmena informácií medzi colnými systémami zúčastnených členských štátov a príslušnými necolnými systémami Únie, ktorými sa riadia necolné formality. Hoci sa vďaka tomuto projektu zlepšili postupy colného konania, jeho dobrovoľná povaha očividne brzdí potenciál, ktorý má z hľadiska podstatných prínosov pre colné orgány, partnerské príslušné orgány a hospodárske subjekty.

(6)Aby sa dosiahlo úplne digitálne prostredie a efektívny postup colného vybavenia tovaru pre všetky strany zapojené do medzinárodného obchodu, je potrebné stanoviť spoločné pravidlá harmonizovaného a integrovaného prostredia centrálneho elektronického priečinka Európskej únie pre colníctvo (prostredie centrálneho elektronického priečinka EÚ pre colníctvo). Súčasťou tohto prostredia by mal byť súbor úplne integrovaných elektronických služieb poskytovaných na únijnej a vnútroštátnej úrovni s cieľom uľahčiť výmenu informácií a digitálnu spoluprácu medzi colnými orgánmi a partnerskými príslušnými orgánmi a zefektívniť postupy colného vybavenia tovaru pre hospodárske subjekty. Prostredie centrálneho elektronického priečinka EÚ pre colníctvo by sa malo vyvinúť v súlade s možnosťami, ktoré pre dôveryhodnú identifikáciu a autentifikáciu poskytuje nariadenie eIDAS, a prípadne so zásadou jedenkrát a dosť, ako sa pripomína v nariadení o jednotnej digitálnej bráne. Na zavedenie prostredia centrálneho elektronického priečinka EÚ pre colníctvo je potrebné zriadiť na základe pilotného projektu systém na výmenu osvedčení, teda systém centrálneho elektronického priečinka EÚ pre colníctvo na výmenu osvedčení (EU CSW-CERTEX), ktorý prepojí vnútroštátne prostredia centrálneho elektronického priečinka pre colníctvo a necolné systémy Únie, ktorými sa riadia konkrétne necolné formality. Takisto je potrebné harmonizovať vnútroštátne prostredia centrálneho elektronického priečinka pre colníctvo, začleniť tieto prostredia do prostredia centrálneho elektronického priečinka EÚ pre colníctvo a vytvoriť súbor pravidiel digitálnej administratívnej spolupráce v rámci prostredia centrálneho elektronického priečinka EÚ pre colníctvo.

(7)Výmeny digitálnych informácií prostredníctvom systému EU CSW-CERTEX by sa mali vzťahovať na necolné formality Únie stanovené v právnych predpisoch Únie, ktorých presadzovanie je zverené colným orgánom. V rámci týchto formalít sa v súvislosti s dovozom, vývozom alebo tranzitom určitého tovaru ukladajú rôzne povinnosti a ich overovanie prostredníctvom colných kontrol má zásadný význam z hľadiska účinného fungovania prostredia centrálneho elektronického priečinka EÚ pre colníctvo. Systém EU CSW-CERTEX by sa mal vzťahovať na digitalizované regulačné formality stanovené v právnych predpisoch Únie a riadené partnerskými príslušnými orgánmi v necolných elektronických systémoch Únie uchovávajúcich príslušné informácie zo všetkých členských štátov požadované na colné vybavenie tovaru. Preto je vhodné určiť necolné formality Únie, ktoré by mali byť predmetom digitálnej spolupráce prostredníctvom systému EU CSW-CERTEX. Systém EU CSW-CERTEX by sa mal spočiatku vzťahovať na predovšetkým sanitárne a fytosanitárne požiadavky, na pravidlá, ktorými sa reguluje dovoz ekologických produktov, na environmentálne požiadavky vo vzťahu k fluórovaným skleníkovým plynom a látkam poškodzujúcim ozónovú vrstvu, ako aj na formality súvisiace s dovozom tovaru kultúrnej hodnoty.

(8)Systém EU CSW-CERTEX by mal uľahčovať výmenu informácií medzi vnútroštátnymi prostrediami centrálneho elektronického priečinka pre colníctvo a necolnými systémami Únie. To znamená, že keď hospodársky subjekt podá colné vyhlásenie, ktoré si vyžaduje splnenie necolných formalít Únie, colné orgány a partnerské príslušné orgány si môžu automaticky a účinne vymieňať požadované informácie na účely postupu colného vybavenia tovaru a overovať ich. Lepšia digitálna spolupráca a koordinácia colných orgánov a partnerských príslušných orgánov by mala viesť k integrovanejším, rýchlejším a jednoduchším postupom colného vybavenia tovaru bez dokladov v papierovej forme, ako aj k lepšiemu presadzovaniu necolných formalít Únie a ich väčšiemu dodržiavaniu.

(9)Komisia by mala v spolupráci s členskými štátmi vyvinúť, integrovať, zaviesť a udržiavať systém EU CSW-CERTEX. S cieľom zabezpečiť primerané a harmonizované služby centrálneho elektronického priečinka na úrovni Únie, pokiaľ ide o necolné formality Únie, by Komisia mala prepojiť príslušné necolné systémy Únie so systémom EU CSW-CERTEX. Členské štáty by mali zodpovedať za prepojenie svojich vnútroštátnych prostredí centrálneho elektronického priečinka pre colníctvo so systémom EU CSW-CERTEX.

(10)Každým spracúvaním osobných údajov v systéme EU CSW-CERTEX by sa mala uľahčiť výmena informácií medzi vnútroštátnymi prostrediami pre colníctvo a necolnými systémami Únie bez akéhokoľvek uchovávania údajov. V prípade potreby by mal systém takisto transformovať údaje s cieľom umožniť výmenu informácií medzi oboma digitálnymi oblasťami. Zariadenia informačných technológií používané na transformáciu údajov by sa mali nachádzať v Únii.

(11)V závislosti od druhu necolnej formality môžu elektronické informácie, ktoré sa majú vymieňať prostredníctvom systému EU CSW-CERTEX, obsahovať rôzne kategórie dotknutých osôb a ich osobných údajov potrebných na podanie colného vyhlásenia alebo žiadosti o sprievodné doklady. V colných vyhláseniach sa môžu uvádzať osobné údaje viacerých kategórií dotknutých osôb vrátane vývozcov, dovozcov, príjemcov a ďalších subjektov dodávateľského reťazca. V sprievodných dokladoch sa môžu uvádzať rovnaké informácie týkajúce sa iných kategórií dotknutých osôb, ako sú odosielatelia, vývozcovia, príjemcovia, dovozcovia a nadobúdatelia licencií. Do tretej kategórie dotknutých osôb, ktorých osobné údaje by sa mohli spracúvať v systéme EU CSW-CERTEX, patria oprávnení zamestnanci colných orgánov, partnerských príslušných orgánov alebo iných certifikovaných subjektov, ako aj zamestnanci Komisie a akíkoľvek poskytovatelia, ktorí sú tretími stranami, konajú v jej mene a sú zapojení do činností v oblasti prevádzky a údržby systému EU CSW-CERTEX.

(12)Ak osobné údaje spracúvajú dva alebo viaceré subjekty, ktoré spoločne určujú účel a prostriedky spracúvania, tieto subjekty by mali byť spoloční prevádzkovatelia. Keďže Komisia a členské štáty zodpovedajú za fungovanie systému EU CSW-CERTEX, mali by byť pri spracúvaní osobných údajov v systéme EU CSW-CERTEX spoločnými prevádzkovateľmi v súlade s nariadeniami Európskeho parlamentu a Rady (EÚ) 2018/1725 a (EÚ) 2016/679.

(13)Väčšou digitalizáciou colných a necolných regulačných formalít Únie uplatniteľných na medzinárodný obchod sa členským štátom otvorili nové možnosti zlepšenia digitálnej spolupráce medzi colnými orgánmi a partnerskými príslušnými orgánmi. V snahe o napĺňanie týchto priorít začali viaceré členské štáty vytvárať rámce vnútroštátnych prostredí centrálneho elektronického priečinka pre colníctvo. Tieto iniciatívy sa podstatne líšia v závislosti od úrovne existujúcej architektúry informačných technológií v oblasti colníctva, priorít a štruktúr nákladov. Preto treba od členských štátov vyžadovať, aby vytvorili a prevádzkovali vnútroštátne prostredia centrálneho elektronického priečinka pre colníctvo, pokiaľ ide o necolné formality Únie, na ktoré sa vzťahuje systém EU CSW-CERTEX. Tieto prostredia by mali predstavovať vnútroštátne zložky prostredia centrálneho elektronického priečinka EÚ pre colníctvo a mali by umožňovať elektronickú výmenu informácií a spoluprácu medzi colnými orgánmi, partnerskými príslušnými orgánmi a hospodárskymi subjektmi s cieľom zabezpečiť dodržiavanie a efektívne presadzovanie colných predpisov a necolných formalít Únie, na ktoré sa vzťahuje systém EU CSW-CERTEX. V súlade s týmto cieľom by mali vnútroštátne prostredia centrálneho elektronického priečinka pre colníctvo umožňovať colným orgánom automatizované overovanie formalít, v súvislosti s ktorými sa údaje prenášajú z príslušného necolného systému Únie prostredníctvom systému EU CSW-CERTEX. Vnútroštátne prostredia centrálneho elektronického priečinka pre colníctvo by mali takisto umožňovať partnerským príslušným orgánom monitorovať a kontrolovať množstvá povoleného tovaru („riadenie množstva“), ktoré boli prepustené colnými orgánmi v Únii. To by sa malo zabezpečiť tak, že potrebné informácie z colného konania sa prostredníctvom systému EU CSW-CERTEX poskytnú necolným systémom Únie. V praxi to znamená, že riadenie množstva na úrovni Únie je potrebné na zabezpečenie lepšieho presadzovania necolných regulačných formalít prostredníctvom automatického a stáleho monitorovania využitia povolených množstiev na prepustenie tovaru, čím sa predíde ich nadmernému používaniu alebo nesprávnemu zaobchádzaniu s nimi.

(14)V záujme ešte väčšieho zjednodušenia postupov colného vybavenia tovaru pre hospodárske subjekty by sa mali vnútroštátne prostredia centrálneho elektronického priečinka pre colníctvo stať jednotným kanálom na komunikáciu s colnými orgánmi a partnerskými príslušnými orgánmi. Necolné formality Únie, ktoré sú predmetom tohto ďalšieho opatrenia na uľahčenie, predstavujú podmnožinu zastrešujúcich formalít, na ktoré sa vzťahuje systém EU CSW-CERTEX. Komisia by mala postupne určiť uvedené formality na základe posúdenia splnenia súboru kritérií, ktoré majú význam z hľadiska uľahčenia obchodu, pričom súčasne zohľadní ich právnu a technickú uskutočniteľnosť. V záujme ešte výraznejšieho uľahčenia obchodu by malo byť možné používať vnútroštátne prostredia centrálneho elektronického priečinka pre colníctvo ako platformu na koordináciu kontrol colných orgánov a partnerských príslušných orgánov v súlade s článkom 47 ods. 1 nariadenia (EÚ) č. 952/2013.

(15)Každý členský štát by mal byť výlučným prevádzkovateľom operácií spracúvania údajov vykonávaných v jeho vnútroštátnom prostredí centrálneho elektronického priečinka pre colníctvo. Operácie spracúvania údajov by sa mali vykonávať v súlade s nariadením (EÚ) 2016/679. Keďže niektoré údaje pochádzajúce z vnútroštátneho prostredia centrálneho elektronického priečinka pre colníctvo sa majú vymieňať s necolnými systémami Únie prostredníctvom systému EU CSW-CERTEX, od každého členského štátu by sa malo vyžadovať, aby Komisii oznámil prípady porušenia ochrany osobných údajov ohrozujúce bezpečnosť, dôvernosť, dostupnosť alebo integritu osobných údajov spracúvaných v jeho prostredí.

(16)Úplne koordinovaný postup colného vybavenia tovaru si vyžaduje postupy, ktorými sa podporuje digitálna spolupráca a výmena informácií medzi colnými orgánmi, partnerskými príslušnými orgánmi a hospodárskymi subjektmi s cieľom spĺňať a presadzovať necolné formality Únie, na ktoré sa vzťahuje systém EU CSW-CERTEX. Interoperabilita znamená schopnosť bezproblémového vykonávania týchto postupov v rámci colných a necolných systémov a oblastí bez straty kontextu alebo významu vymieňaných údajov. S cieľom umožniť úplne automatizované overovanie necolných formalít Únie by sa mala v rámci systému EU CSW-CERTEX zabezpečiť technická interoperabilita, ako aj konzistentný význam. Aby sa vymieňané údaje a informácie zachovali a bolo im porozumené v rámci výmen medzi necolnými systémami Únie a vnútroštátnymi prostrediami centrálneho elektronického priečinka pre colníctvo, je dôležité zosúladiť colnú a necolnú terminológiu. Na zabezpečenie harmonizovaného presadzovania necolných formalít Únie v celej Únii by navyše systém EU CSW-CERTEX mal identifikovať colné postupy, v prípade ktorých možno použiť sprievodné doklady na základe administratívnych rozhodnutí, ktoré partnerský príslušný orgán uvedie v sprievodných dokladoch. Z technického hľadiska by sa malo v systéme EU CSW-CERTEX zabezpečiť, aby boli colné a necolné údaje kompatibilné, a to v prípade potreby konvertovaním ich formátu alebo štruktúry bez zmeny ich obsahu.

(17)Pokiaľ ide o necolné formality, na ktoré sa systém EU CSW-CERTEX vzťahuje, by mal tento systém slúžiť na viaceré účely. Mali by sa v ňom colným orgánom sprístupňovať príslušné údaje s cieľom lepšieho presadzovania iných ako colných regulačných politík Únie prostredníctvom automatizovaného overovania týchto formalít. Jeho prostredníctvom by sa mali partnerským príslušným orgánom poskytovať príslušné údaje, aby mohli monitorovať a určovať zostávajúce množstvo povoleného tovaru, ktorý nebol colnými orgánmi odpísaný pri colnom vybavení iných zásielok. Takisto by sa ním malo podporovať vykonávanie zásady spoločného miesta kontroly, pokiaľ ide o vykonávanie kontrol uvedených v článku 47 ods. 1 nariadenia (EÚ) č. 952/2013, keďže by mal uľahčovať prepojenie colných postupov a iných ako colných postupov Únie na zabezpečenie úplne automatizovaného postupu colného vybavenia tovaru. V niektorých právnych aktoch Únie sa môžu vyžadovať prenosy údajov medzi vnútroštátnymi colnými systémami a informačným a komunikačným systémom zriadeným v príslušnom akte. Systém EU CSW-CERTEX by mal preto v prípadoch, keď sa to v týchto aktoch vyžaduje, umožňovať automatizovanú výmenu údajov medzi colnými orgánmi a partnerskými príslušnými orgánmi.

(18)S cieľom vytvoriť jednotný kanál na komunikáciu s orgánmi zapojenými do colného vybavenia tovaru by mali vnútroštátne prostredia centrálneho elektronického priečinka pre colníctvo hospodárskym subjektom umožňovať predloženie potrebných údajov, ktoré sa vyžadujú v colných predpisoch a iných ako colných predpisoch Únie, na jednom mieste a prijatie akýchkoľvek súvisiacich informácií od zainteresovaných orgánov priamo na danom mieste. Jednotný komunikačný kanál by sa mal používať iba na účely necolných formalít Únie, na ktoré sa vzťahuje systém EU CSW-CERTEX, a malo by sa určiť, že je vhodný na ďalšie opatrenia na uľahčenie.

(19)Existuje významné prekrývanie medzi údajmi uvedenými v colnom vyhlásení a údajmi uvedenými v žiadosti o sprievodné doklady. V záujme umožnenia opätovného použitia údajov, aby hospodárske subjekty nemuseli rovnaké údaje poskytovať viac ako raz, je potrebné zosúladiť a racionalizovať požiadavky na údaje v prípade colných formalít a necolných formalít Únie, na ktoré sa vzťahuje systém EU CSW-CERTEX. Komisia by preto mala určiť, ktoré údajové prvky sa uvádzajú v colnom vyhlásení aj v žiadosti o sprievodné doklady. Komisia by mala takisto určiť údajové prvky, ktoré sa vyžadujú iba v iných ako colných predpisoch Únie (ďalej len „súbor/súbory údajov partnerských príslušných orgánov“). Údaje z colného vyhlásenia a súbor/súbory údajov partnerských príslušných orgánov by mali predstavovať integrované vyhlásenie, ktoré bude obsahovať všetky informácie spojené s colným konaním potrebné na splnenie colných formalít a necolných formalít Únie, na ktoré sa vzťahuje systém EU CSW-CERTEX.

(20)S cieľom umožniť hospodárskym subjektom plniť colné a necolné formality, ktoré sa týkajú tej istej prepravy tovaru, by sa im malo v rámci vnútroštátneho prostredia centrálneho elektronického priečinka pre colníctvo umožňovať predložiť všetky údaje, ktoré vyžadujú viaceré regulačné orgány na prepustenie tovaru do colných režimov, prostredníctvom integrovaného vyhlásenia. Takéto údaje by malo byť možné predložiť spoločne s colným vyhlásením podaným pred očakávaným predložením tovaru colným orgánom v súlade s článkom 171 nariadenia (EÚ) č. 952/2013.

(21)Na prenos informácií poskytnutých hospodárskymi subjektmi vo vnútroštátnych prostrediach centrálneho elektronického priečinka pre colníctvo všetkým dotknutým orgánom by mal systém EU CSW-CERTEX umožniť potrebné výmeny informácií medzi colnou oblasťou a inými ako colnými oblasťami. Systém EU CSW-CERTEX by mal prijímať údaje potrebné na splnenie uplatniteľných necolných formalít Únie z vnútroštátneho prostredia centrálneho elektronického priečinka pre colníctvo a rozposielať ich do príslušných necolných systémov Únie. Touto výmenou by sa malo partnerským príslušným orgánom umožniť preskúmanie informácií prenesených do príslušných necolných systémov Únie a prijať rozhodnutia na účely colného konania, ktoré by sa mali cez systém EU CSW-CERTEX postúpiť colným orgánom. Colné orgány by mali zase sprístupniť tieto informácie hospodárskym subjektom prostredníctvom vnútroštátnych prostredí centrálneho elektronického priečinka pre colníctvo. Ako identifikátor pri poskytovaní informácií spojených s týmito výmenami a krížovom odkazovaní na tieto informácie by sa malo použiť číslo EORI.

(22)V súlade s článkom 9 nariadenia (EÚ) č. 952/2013 sa každému hospodárskemu subjektu zapojenému do colných operácií pridelí číslo EORI ako identifikátor pri všetkých stykoch s colnými orgánmi v Únii. Komisia vedie centrálny systém EORI na uchovávanie údajov súvisiacich s EORI a zaobchádzanie s nimi. V záujme uľahčenia spolupráce medzi rôznymi orgánmi zapojenými do postupu colného vybavenia tovaru by mali mať partnerské príslušné orgány prístup k systému EORI, aby mohli overiť číslo EORI, ktoré si môžu vyžiadať od hospodárskych subjektov v kontexte formalít.

(23)Úzka spolupráca medzi Komisiou a členskými štátmi je podstatná z hľadiska koordinácie všetkých činností spojených s účinným fungovaním prostredia centrálneho elektronického priečinka EÚ pre colníctvo. Vzhľadom na široký a rozmanitý rozsah týchto činností je potrebné, aby každý členský štát vymenoval príslušný orgán ako vnútroštátneho koordinátora. Vnútroštátny koordinátor by mal byť kontaktným bodom pre Komisiu a mal by podporovať spoluprácu na vnútroštátnej úrovni a zároveň zabezpečovať interoperabilitu systému. Komisia by mala v prípade potreby poskytovať koordináciu a pomôcť pri zabezpečovaní efektívneho presadzovania necolných formalít Únie.

(24)S vývojom prostredia centrálneho elektronického priečinka EÚ pre colníctvo sa spájajú rôzne náklady súvisiace so zavádzaním. Je dôležité, aby sa tieto náklady čo najprimeranejšie rozdelili medzi Komisiu a členské štáty v závislosti od druhu poskytovaných služieb. Komisia by mala uhradiť náklady spojené s vývojom, údržbou a prevádzkou centrálnej zložky prostredia centrálneho elektronického priečinka EÚ pre colníctvo, EU CSW-CERTEX, a rozhraní s necolnými systémami Únie. Členské štáty by mali uhradiť náklady spojené s ich úlohou pri zabezpečovaní rozhraní so systémom EU CSW-CERTEX, ako aj s vývojom, údržbou a prevádzkou vnútroštátnych prostredí centrálneho elektronického priečinka pre colníctvo.